The Age of Adaline inggih punika sesirah filem sandiwara romantis fantasi saking Amérikah Sarékat ingkang didamel taun 2015. Filem punika dipunsutradarani Lee Toland Krieger, adhedasar skénario anggitanipun J. Mills Goodloe lan Salvador Paskowitz. Juru paraga ingkang main ing filem punika antawisipun Blake Lively, Michiel Huisman, Kathy Baker, Amanda Crew, Harrison Ford, lan Ellen Burstyn. The Age of Adaline dipunbabar kanggé sagung para pamirsa tanggal 24 April 2015 ing Amérikah Sarékat.

Latar wingking 
Film The Age of Adaline nyariyosaken satunggalipun wanita kanthi asma Adaline Bowman (Blake Lively) ingkang lair tanggal 1 Januari 1908, nalika diwasa piyambakipun gadhah semah lan satunggal putri. Satunggaling wengi ing taun 1935, piyambakipun ngalami kacilakan ingkang pungkasanipun ngewahi sagung gesangipun. Mobil ingkang dipunasta punika dhawah wonten satunggalipun lepen, lan awit saking wekdal punika, Adaline Bowman tansah nem, utawi mboten naté sepuh malih.

Supados mboten adamel gegeripun sinten kémawon, Adaline lajeng ndelikaké wadi punika kajawi dhumateng putrinipun. Piyambakipun nglampahi kathah kadadéan wiwit abad kaping rong puluh. Mataun-taun Adaline gesang piyambakan kanthi idhèntitas ingkang bèntèn, lan kadhang kala manggihi putrinipun ingkang saya tuwa. Sawijining dinten, Adalin Bowman pinanggih priya ingkang dipuntresnani lan tuwuh pangajeng supados saget mungkasi kaanan ingkang mboten sekeca punika. Nanging mendah kagetipun, nalika priya wau nepangaken dhumateng kaluwarginipun. Sang rama saking priya punika jebuli manten pacangipun Adalin nalika taksih nem.

Ingkang maragani 
 Blake Lively minangka Adaline Bowman/Jenny
 Michiel Huisman minangka Ellis Jones
 Harrison Ford minangka William Jones
 Anthony Ingruber minangka William nem
 Ellen Burstyn minangka Flemming Prescott
 Kathy Baker minangka Kathy Jones
 Amanda Crew minangka Kikki Jones
 Lynda Boyd minangka Regan
 Anjali Jay minangka Cora
 Richard Harmon minangka Tony
 Mark Ghanimé minangka Caleb
 Barclay Hope minangka Stanley Chesterfield
 Chris William Martin minangka Dale Davenport
 Lane Edwards minangka Dr. Larry Levyne
 Peter J. Gray minangka Clarence James Prescott

Prodhuksi 
Ing tanggal 12 Mèi 2010, pawartos bab filem punika sampun didum lumantar sawenèh ariwarta lan kalawarta bilih badhé dipunwiwit, ingkang dipundamel déning Lakeshore Entertainment lan Sidney Kimmel Entertainment. J. Mills Goodloe, wondéné Salvador Paskowitz didhapuk badhé nganggit skénarionipun. Juru damel filem inggih punika Steve Golin, Alix Madigan, Tom Rosenberg, lan Gary Lucchesi. Ing tanggal 20 Juli 2010 ugi dilaporaké, Andy Tennant manawi didhapuk minangka sutradhara. Lan ing tanggal 31 Oktober 2010, Summit Entertainment numbas hak kanggé ngedum filem punika, awit saking pamundhutan gambar kawiwitan ing sasi Maret 2011.

Filem The Age of Adaline dipundamel wiwit tanggal 10 Maret 2014 ing Vancouver, kalajengaken tanggal 5 Mèi. Lan ing tanggal 1 Maret 2014, pamundhutan gambar ing Hotel Vancouver.

Tanggal 15 Agustus 2014, Lionsgate mratélakaken bilih filem punika badhé dipunbabar kanggé sagung pamirsa sadonya, tanggal 23 Januari 2015, nanging lajeng tanggal punika dipunewahi dados 24 April 2015.

Musik 
Rob Simonsen dipunpracaya dados pranata musik kanggé filem punika, wonéné Lana Del Rey nyengkuyung kanthi ngripta lagu sesirah Life Is Beautiful minangka pangiring filem. Lan sagung lelagon ing filem punika diringkes awujud album, kanthi sesirahl Honeymoon.

Rujukan

Pranala njawi 
 
 
 
 
 

Film fantasi Amérikah Sarékat
Film Amérikah Sarékat
Film romantis Amérikah Sarékat
Film drama romantis Amérikah Sarékat
Film berbahasa Inggris
Film Lions Gate Entertainment
Artikel Wiki Mrebawani II kalamangsa 1